Acabades les obres de l'oficina de turisme del Port de Sagunt
11 de desembre 2018

![](/media/5nlb4inv/72_c_ofiturismo.jpg)  

  

L'Ajuntament de Sagunt ha finalitzat les obres de remodelació de la _tourist info_ del Port de Sagunt. Un projecte que aconseguix que els ciutadans del municipi i turistes tinguen una infraestructura adequada a tots, més accessible, i amb una remodelació interior que permet incorporar nous servicis a l'edifici.

  

Així, s'ha realitzat ja la recepció positiva de les obres de l'edifici situat en l'avinguda Mediterrani, 67. Els treballs han consistit en la remodelació, adequació i adaptació per a la seua accessibilitat de l'oficina de turisme del Port de Sagunt. El contracte va ser adjudicat per Junta de Govern a l'empresa AC2 Obras y Servicios S.L per un total de 77.101,20 euros (IVA inclòs).

  

El regidor de Contractació, Pepe Gil, ha explicat que este dilluns “**s'han rebut les obres de la _tourist info_ del Port de Sagunt. Les obres han consistit a millorar l'interior de la planta baixa i la primera planta, a més de dotar-les d'accessibilitat universal, de manera que qualsevol persona que tinga problemes de mobilitat, puga entrar dins i rebre la informació sol·licitada**”.

  

Per la seua banda, la regidora de Turisme, Natalia Antonino, ha manifestat que les obres "**han consistit en l'eliminació de barreres arquitectòniques per a facilitar l'accés a persones amb diversitat funcional, a més de la instal·lació d'un ascensor per a l'accés a les plantes superiors que albergaran diferents usos turístics amb una major flexibilitat. És el cas de la primera planta que albergarà el centre d'interpretació i musealització de la via verda. I també estem plantejant-nos la possibilitat de traslladar el departament de platges i una part de policia de platges també perquè els nostres turistes i ciutadans tinguen un major accés a estos serveis durant les temporades estivals i en definitiva, durant tot l'any**".

  

Entre les intervencions executades estava l'eliminació de barreres arquitectòniques per a facilitar l'accés a persones amb diversitat funcional, així com la instal·lació d'un ascensor per a l'accés a les plantes superiors de l'edifici. A més, redistribuir l'espai interior per a tornar-lo més diàfan i poder així albergar usos turístics més flexibles.

![](/media/23vlugow/72_c_ofiturismo1.jpg) 

*   [](http://www.facebook.com/sharer.php?u=https://aytosagunto.es/va/actualitat/acabades-les-obres-de-l-oficina-de-turisme-del-port-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/acabades-les-obres-de-l-oficina-de-turisme-del-port-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/acabades-les-obres-de-l-oficina-de-turisme-del-port-de-sagunt/ "Linked In")
*   [](mailto:?body=https://aytosagunto.es/va/actualitat/acabades-les-obres-de-l-oficina-de-turisme-del-port-de-sagunt/)